Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: meg annak módját, hogy a 2303/2000. (XII. 15.) sz., alkotmányossági szempontból kifogástalan határozatának érvényt
Paragraph Index: 39

meg annak módját, hogy a 2303/2000. (XII. 15.) sz., alkotmányossági szempontból kifogástalan határozatának érvényt szerezzen, és a polgári perek bizonytalan idejû és sikerû kimenetelétõl függetlenül is a rákbeteg gyermekek kezelési feltételeinek javítására rendelt összeg valóban eljusson azokhoz az egészségügyi intézményekhez, amelyek az ellátáshoz szükséges tárgyi és személyi feltételekkel ténylegesen rendelkeznek. A Kormány az országgyûlési biztos jelentésében foglaltakkal egyetértett, azonban az Egészségügyi Minisztérium saját forrása terhére 130 millió forint helyett csak 40 millió forint támogatást tudott megelõlegezni. Az egészségügyi ellátást érintõ panaszok speciális területe a büntetés-végrehajtás során elszenvedett sérelmek. A fogva tartottak, mivel a lehetõ legmagasabb szintû testi és lelki egészséghez való joguk a szabadságvesztés végrehajtása alatt nem korlátozott, jogosultak az egészségi állapotuknak megfelelõ egészségügyi ellátásra. Az országgyûlési biztos általános helyettese két olyan ügyben is vizsgálatot folytatott, amelyben a lehetõ legmagasabb szintû testi és lelki egészséghez való jogot érintõ visszásság gyanúja merült fel. Vizsgálatot rendelt el abban az ügyben (OBH 5497/2001.), amelyben a Gyorskocsi utcai fogdán fogva tartott panaszos sérelmezte, hogy súlyos vesefájdalmai ellenére nem utalták be urológushoz, csupán fájdalomcsillapítókat kapott. Az általános helyettes vizsgálata során megállapította, hogy a BRFK eljárása nem eredményezett alkotmányos joggal összefüggõ visszásságot. A fogva tartott egészségügyi állapotát mind a rendõrségi fogdán, mind a bv. intézetben folyamatosan figyelemmel kísérték, fájdalmai jelentkezésekor minden esetben kórházba utalták, ahol panaszait kivizsgálták. A másik ügy kapcsán (OBH 2836/2002.) megállapította, hogy a lehetõ legmagasabb szintû testi és lelki egészséghez való joggal összefüggésben okoz visszásságot a fogva tartó, ha a fogva tartott megfelelõ egészségügyi ellátása csak a büntetés-végrehajtás keretein kívül biztosítható és a büntetésfélbeszakítást nem kezdeményezi hivatalból. Az orvosi vélemény szerint romló egészségi állapota miatt a panaszos megfelelõ egészségügyi ellátásához az Országos Onkológiai Intézet és a Szegedi Egyetemi Klinika bevonása vált szükségessé. Ez a körülmény indokolttá teheti a büntetés-félbeszakítás engedélyezését, aminek elmaradása az emberi méltósághoz és lehetõ legmagasabb szintû testi és lelki egészséghez való jog sérelmét idézheti elõ. Az alkotmányos jog sérelmének veszélye miatt az általános helyettes arra kérte a Nagyfai Országos Bün- tetés-végrehajtási Intézet parancsnokát, hogy jogszabályban meghatározott feltételek fennállása esetén hivatalból kezdeményezze a félbeszakítást. Az érintett a kezdeményezést elfogadta. 3.5.1. A fogyatékkal élõk ügyei A fogyatékkal élõ emberek esélyegyenlõségének a megteremtése az országgyûlési biztosok vizsgálati gyakorlatában kiemelkedõ jelentõséggel bír. Jelen beszámolási idõszakban 7 olyan ügy zárult vizsgálati jelentéssel, amelyben a sérült emberek Alkotmányban biztosított jogait, nevezetesen az emberi méltósághoz való jog, szociális biztonsághoz való jog, az esélyegyenlõséghez való jog érvényesülését vizsgálták. A panaszok egyaránt érintették az intézményi ellátást, a különbözõ pénzbeli támogatásokat, de elõfordult olyan panasz is, amelyben téves jogértelmezés folytán szenvedett sérelmet a panaszos. A többéves beszámolási idõszakra visszatekintve immár klasszikusnak mondhatók azok a panaszok, amelyek a mozgáskorlátozottak közlekedési kedvezményeivel kapcsolatosak. Az OBH 1615/2002. sz. ügyben az országgyûlési biztos a diszkrimináció tilalmával összefüggésben állapított meg visszásságot, mert a jelenleg hatályos jogi szabályozás szerint a fogyatékossági támogatásban részesülõ súlyosan fogyatékos személyek jelentõs köre nem részesülhet a közlekedési támogatásban. Az utazási kedvezmény igénybevételébõl jelenleg kizárt súlyosan fogyatékos (értelmi fogyatékos, mozgásszervi fogyatékos, halmozottan fogyatékos) személyek gondjainak gyors megoldását a közforgalmú

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes